“ડીયર સપુ.. હું વિચારું છું કે અત્યારે મારા જેટલું સુખી આ દુનિયામાં કોઈ નથી. ભગવાને મારી તમામ મનોકામના પૂરી કરી છે.. જેટલું ભગવાન પાસે માંગ્યું હતું એનાથી બમણું મને મળી ગયું છે હા એક વાત નો રંજ છે કે ભગવાને મને સાસુનું સુખ નથી આપ્યું.. બસ બાકી હું આજે સહુથી વધારે સુખી છું..” સ્વપ્નીલ સોનાલીના વાળમાં હાથ પરોવીને તેની સુંદરતા પી રહ્યો હતો.. સોનાલી સુંદર તો હતી જ પણ સ્વપ્નીલનો પ્યાર પામીને એની સુંદરતામાં ચાર ચાંદ લાગી ગયા હતા. અને આમેય સ્ત્રીની સુંદરતા ત્યારે જ ઓર ખીલી ઉઠે જયારે એની પર પતિનો પ્રેમભર્યો હાથ ફરતો હોય!!!